

**Dezvoltare**

**Teritorială**

**Integrată**

**Document suport**

**pentru**

**Programul Regional Nord-Vest**

z

Notă:

*Documentul privind modalitatea de susținere a dezvoltării durabile și integrate în Regiunea de Dezvoltare Nord-Vest prin intermediul Programului Regional Nord-Vest (PR NV) este un document suport aferent versiunii 1.1. a PR NV, fiind realizat cu informațiile deținute pînă la data realizării acestei versiuni (septembrie 2022). Documentul este conceput pentru a acoperi atât dezvoltarea zonelor urbane, cât și cea a zonelor rurale.*

Cuprins

[Context 4](#_Toc113961897)

[A. Dezvoltarea zonelor urbane 5](#_Toc113961898)

[1. Dezvoltarea urbană durabilă susținută prin PR NV 5](#_Toc113961899)

[1.1. Dezvoltarea urbană în Regiunea de Dezvoltare Nord-Vest 5](#_Toc113961900)

[1.2. Strategii Integrate de Dezvoltare Urbană (SIDU) 7](#_Toc113961901)

[1.3. Susținerea dezvoltării urbane durabile prin PR NV 8](#_Toc113961902)

[2. Mecanismul de guvernanță al SIDU 10](#_Toc113961903)

[2.1. Implicarea autorităților locale în elaborarea SIDU 10](#_Toc113961904)

[2.2. Implicarea ADR Nord-Vest în elaborarea SIDU 11](#_Toc113961905)

[3. Alocarea resurselor financiare 12](#_Toc113961906)

[3.1. Metodologia de alocare 12](#_Toc113961907)

[3.2. Alocare financiară 14](#_Toc113961908)

[B. Dezvoltare zonelor rurale 16](#_Toc113961909)

[1. Dezvoltarea rurală integrată susținută prin PR NV 16](#_Toc113961910)

[1.1. Dezvoltarea rurală în Regiunea de Dezvoltare Nord-Vest 16](#_Toc113961911)

[1.2. Strategii de dezvoltare integrate pentru mediul rural 17](#_Toc113961912)

[1.3. Susținerea dezvoltării rurale integrate prin PR NV 17](#_Toc113961913)

[2. Mecanismul de guvernanță al strategiilor teritoriale integrate 19](#_Toc113961914)

[3.2. Implicarea autorităților locale în elaborarea strategiilor 19](#_Toc113961915)

[3.3. Implicarea ADR Nord-Vest în elaborarea strategiilor teritoriale 19](#_Toc113961916)

[3. Alocarea resurselor financiare 20](#_Toc113961917)

[3.1. Metodologia de alocare 20](#_Toc113961918)

[3.2. Alocarea financiară 20](#_Toc113961919)

[Anexa 1 21](#_Toc113961920)

[Anexa 2 26](#_Toc113961921)

[Anexa 3 28](#_Toc113961922)

[Anexa 4 30](#_Toc113961923)

# Context

Prezentul document a fost elaborat ca document suport pentru Programul Regional Nord-Vest (PR NV), pentru a răspunde cerințelor referitoare la dezvoltarea teritorială integrată prevăzute în regulamentele europene care reglementează finanțările politicii de coeziune pentru perioada de programare 2021-2027, respectiv:

* „REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize”[[1]](#footnote-2) denumit în continuare Regulamentul (UE) 1060/2021, Art. 28 ”**Dezvoltarea teritorială integrată**” și Art. 29 ”**Strategii teritoriale**”,
* „REGULAMENTUL (UE) 2021/1058 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune”[[2]](#footnote-3) (denumit în continuare Regulamentul (UE) 1058/2021), Art.9 - ”**Dezvoltarea teritorială integrată**” și Art. 11 - ”**Dezvoltarea urbană durabilă**”.

Conform articolului 28 „**Dezvoltare teritorială integrată**” din Regulamentul (UE) 1060/2021, atunci când un stat membru sprijină dezvoltarea teritorială integrată, acest lucru se realizează prin strategii de dezvoltare teritorială sau locală, în oricare dintre următoarele forme: (a) investiții teritoriale integrate; (b) dezvoltare locală plasată sub responsabilitatea comunității; sau **(c) un alt instrument teritorial de sprijinire a inițiativelor concepute de statul membru.**

Conform articolului 3 (1) (e) din Regulamentul (UE) 202/1058, în cadrul Obiectivului de politică OP5 “o Europă mai aproape de cetățeni, prin **promovarea dezvoltării durabile și integrate** a tuturor tipurilor de teritorii și de inițiative locale”, sprijinul se acordă **prin strategii de dezvoltare teritorială și locală**, sub formele prevăzute la articolul 28 literele (a), (b) și (c) din Regulamentul (UE) 2021/1060. În cazul PR NV 2021-2027 s-a aplicat opțiunea c),

În PR NV 2021-2027, pentru dezvoltarea urbană durabilă, elementul central este constituit din finanțarea proiectelor de dezvoltare urbană în baza unor **strategii integrate de dezvoltare urbană** (SIDU) care abordează provocările economice, de mediu, climatice, demografice și sociale din orașe. SIDU constituie cadrul pentru selectarea operațiunilor (proiectelor) individuale de dezvoltare urbană.

Pentru dezvoltarea zonelor rurale, finanțarea proiectelor de dezvoltare durabilă și integrată se face în baza unor **strategii de dezvoltare județene sau locale**.

# Dezvoltarea zonelor urbane

## Dezvoltarea urbană durabilă susținută prin PR NV

Conform paragrafului (2) al art.11 din Regulamentul (UE) 1058/2021, minim 8% din sumele alocate la nivel național, în afara celor destinate asistenței tehnice, trebuie să fie destinate **dezvoltării urbane durabile**. Prezentul document adresează abordarea dezvoltării urbane durabile în Regiunea de Dezvoltare Nord-Vest prin prisma intervențiilor sprijinite prin intermediul **Programului Regional Nord-Vest (PR NV) 2021-2027**.

### **Dezvoltarea urbană în Regiunea de Dezvoltare Nord-Vest**

Din punct de vedere al dezvoltării urbane, Regiunea de Dezvoltare Nord-Vest cuprinde 446 unități administrativ-teritoriale (nivel LAU-2 conform NUTS, respectiv Nivel 2 conform SIRUTA), din care 15 municipii și 28 orașe (Tabel 1). Cele mai multe municipii se găsesc în județul Cluj, cele mai multe orașe în județul Maramureș, iar cele mai multe localități în județul Bihor. Populația urbană rezidentă din regiune, care se ridică la 1,34 milioane locuitori (52,4% din populația totală a regiunii) este într-un proces continuu de scădere, după anul 1990. Populația urbană după domiciliu, la 1 ianuarie 2020[[3]](#footnote-4), se ridică la 1,52 milioane locuitori (53,9% din populația totală a regiunii). Dezurbanizarea la nivel regional în perioada 2012-2018 este mai lentă (doar 1,3%) față de perioada 2007-2011 (2,8%).

Tabel 1. Municipiile și orașele din Regiunea de Dezvoltare Nord-Vest

|  |  |  |
| --- | --- | --- |
| Județ | Municipii | Orașe |
| Bihor (BH) | Oradea, Beiuș, Marghita, Salonta | Aleșd, Nucet, Săcuieni, Ștei, Valea lui Mihai, Vașcău |
| Bistrița-Năsăud (BN) | Bistrița | Beclean, Năsăud, Sângeorz-Băi |
| Cluj (CJ) | Cluj-Napoca, Câmpia Turzii, Dej, Gherla, Turda | Huedin |
| Maramureș (MM) | Baia Mare, Sighetu Marmației | Baia Sprie, Borșa, Cavnic, Dragomirești, Săliștea de Sus, Seini, Șomcuta Mare, Târgu Lăpuș, Tăuții-Măgherăuș, Ulmeni, Vișeul de Sus |
| Satu-Mare (SM) | Satu Mare, Carei | Ardud, Livada, Negrești-Oaș, Tășnad |
| Sălaj (SJ) | Zalău | Cehu Silvaniei, Jibou, Șimleu Silvaniei |

**Profilul urban al regiunii arată predominanța orașelor mici**, **aproape jumătate dintre orașe neîndeplinind criteriul privind populația minimă**[[4]](#footnote-5)**.** Cel mai mare număr de orașe este în județul Maramureș (13), iar cel mai mic în județul Bistrița-Năsăud și Sălaj (câte 4). Predomină așezările urbane foarte mici (sub 10.000 de locuitori) și cele mici (10.000 – 19.999 de locuitori), ambele categorii cu câte 15 orașe. Alte 9 orașe au o populație între 20.000 și 100.000 de locuitori (inclusiv Municipiul Zalău). Cu excepția județului Cluj, în toate județele din regiune mărimea medie a unei așezări urbane se situează în jurul valorii de 35.000 de locuitori (Tabel 2).

Tabel 2. Principalii indicatori ai urbanizării în anul 2019

|  |  |  |  |  |
| --- | --- | --- | --- | --- |
| Județ | Număr de așezări urbane | Populație urbană  (după domiciliu) | Indice de urbanizare (%) | Mărimea medie a unui oraș |
| **Regiunea Nord-Vest** | **43** | **1528034** | **53,94** | **35535** |
| Bihor | 10 | 314891 | 51,07 | 31489 |
| Bistrița-Năsăud | 4 | 130389 | 39,74 | 32597 |
| Cluj | 6 | 480430 | 65,17 | 80072 |
| Maramureș | 13 | 312880 | 60,06 | 24068 |
| Satu Mare | 6 | 183789 | 47,56 | 30631 |
| Sălaj | 4 | 105655 | 43,37 | 26414 |

*Sursa: INS TEMPO Online (accesare aprilie 2022)*

Zonele private de existența unor centre polarizatoare urbane, aflate în profund declin socio-demografic sunt: sudul și estul județului Bistrița-Năsăud; partea de sud a județului Satu Mare; zona montană a județului Cluj, partea de nord și de est a acestuia; partea de sud a județului Bihor; partea de sud, sud-est a județului Sălaj.

**Expansiunea urbană necontrolată este una din principalele provocări pentru orașele mari, iar Regiunea de Dezvoltare Nord-Vest nu a fost ocolită de acest fenomen.** Clujul este de departe cel mai urbanizat județ (cu 65,17% din populație trăind în mediul urban), iar gradul cel mai redus de urbanizare se înregistrează în Sălaj (43,37%). În jurul marilor centre urbane din regiune, precum Cluj-Napoca, Oradea, Baia Mare sau Satu Mare, se manifestă fenomenul de suburbanizare. Așezările adiacente (de ex. Florești, pentru Cluj-Napoca) au preluat valurile succesive de expansiune urbană, ceea ce a făcut ca populația acestora să crească semnificativ în ultimii 10 ani.

În ceea ce privește **zonele urbane funcționale (ZUF)** din jurul municipiilor reședință de județ din Regiunea de Dezvoltare Nord-Vest, acestea au fost definite în baza metodologiei UE-OECD (2019)[[5]](#footnote-6) în cadrul proiectului finanțat prin Programul Operațional Capacitate Administrativă (POCA) „Elaborarea politicii urbane ca instrument de consolidare a capacității administrative și de planificare strategică a zonelor urbane din România”[[6]](#footnote-7) (cod MySMIS 129720 / cod SIPOCA 711). Proiectul a fost realizat de **Banca Mondială** pentru **Ministerul Dezvoltării, Lucrărilor Publice și Administrației (MDLPA)** și stă la baza creării cadrului de politică pentru o transformare urbană durabilă – **Politica urbană a României**, reformă prevăzută prin Planul Național de Redresare și Reziliență.

Astfel, identificarea zonelor urbane funcționale a presupus parcurgerea următoarelor etape:

a) identificarea orașelor-centre polarizatoare din cadrul zonelor urbane funcționale: municipiile reședință de județ;

b) identificarea zonelor de navetism din cadrul zonelor urbane funcționale, astfel:

* se identifică unitățile administrativ-teritoriale de bază contigue în care peste 15% din populația stabilă se deplasează pentru muncă într-un oraș-centru polarizator (fluxuri de navetism);
* unitățile administrativ-teritoriale de bază înconjurate de alte unități administrativ-teritoriale de bază incluse în aceeași zonă urbană funcțională (enclave) se adaugă la grup, iar cele necontigue (exclave) se elimină.

Componență ZUF-urilor este prezentată în Anexa 6 a “Ghidului pentru elaborarea Strategiilor Integrate de Dezvoltare Urbană” realizat în cadrul proiectului POCA menționat. Un extras cu ZUF-urile aferente municipiilor reședință de județ din Regiunea de Dezvoltare Nord-Vest este atașat prezentului document (Anexa 1). În Anexa 2 a prezentului document sunt indicate exclusiv UAT-urile din ZUF care sunt limitrofe municipiilor reședință de județ (inelul 1).

### Strategii Integrate de Dezvoltare Urbană (SIDU)

Conform articolului 11 “**Dezvoltarea urbană durabilă**” din Regulamentul (UE) 1058/2021, pentru a răspunde provocărilor economice, de mediu, climatice, demografice și sociale, **dezvoltarea urbană durabilă** este sprijinită prin **dezvoltarea teritorială integrată** bazată pe strategii de dezvoltare teritorială sau de dezvoltare locală, axate pe zonele urbane, inclusiv zonele urbane funcționale.

În cazul PR NV, conform art.28 (c) din Regulamentul (UE) 2021/1060, elementul central al dezvoltării urbane durabile este constituit din finanțarea proiectelor de dezvoltare urbană în baza unor **Strategii Integrate de Dezvoltare Urbană (SIDU)** care abordează provocările economice, de mediu, climatice, demografice și sociale din orașe. SIDU constituie cadrul pentru selectarea operațiunilor (proiectelor) individuale de dezvoltare urbană. Alături de SIDU, pentru obiectivele de investiții aferente mobilității urbane, finanțarea proiectelor se va face în baza Planurilor de Mobilitate Urbană Durabilă (PMUD) conform prevederilor art. 431 și 461 din legea 350/2001 privind amenajarea teritoriului și urbanismului.

**La nivelul regiunii, abordarea dezvoltării din perspectiva teritoriului (place-based) este încă incipientă.** În prezent, cinci din șase municipii reședință de județ au constituite asociații la nivelul zonelor metropolitane (excepție făcând Bistrița) iar trei (Cluj-Napoca, Oradea și Baia Mare) au realizat strategii integrate de dezvoltare urbană (SIDU) care vizează întregul teritoriu metropolitan. În afara celor șase municipii reședință de județ nu există alte orașe care să acopere prin SIDU teritorii mai largi decât propriul teritoriu administrativ (SIDU vizează doar teritoriul urban aferent fiecărei localități urbane).

**Municipiile și o parte dintre orașe au pregătit sau intenționează să elaboreze Strategii Integrate de Dezvoltare Urbană**. Toate cele 6 reședințe de județ au SIDU elaborate. În unele cazuri, actualele strategii acoperă perioade care se suprapun parțial peste viitoarea perioadă de programare (ex: 2016-2025 la Satu Mare) deci cuprind măsuri prevăzute și pentru perioada 2021-2027.

Pentru contextul strategic european aferent cadrului de programare 2021-2027, municipiile reședință de județ au în diverse faze de realizare/actualizare noile SIDU pentru **zonele urbane funcționale**/**zone metropolitane**, însoțite de Planuri de Mobilitate Urbană Durabilă (PMUD), în principal prin proiecte finanțate din Programul Operațional Capacitate Administrativă (POCA) 2014-2020:

* Oradea – SIDU 2021-2027 și PMUD 2021-2030 (includ zona metropolitană) - proiect POCA cod SMIS 135973
* Bistrița – SIDU 2021-2030 și PMUD 2021-2030 - proiect POCA cod SMIS 135977
* Cluj-Napoca – SIDU 2021-2030 și PMUD 2021-2030 (includ zona metropolitană) - proiect POCA cod SMIS 835/135341
* Baia Mare - SIDU 2021-2030 și PMUD 2021-2030 (includ zona metropolitană) - proiect POCA cod SMIS 129243
* Satu Mare - există SIDU 2016-2025 și PMUD 2016-2030
* Zalău - SIDU 2024-2030, proiect POCA cod SMIS 126302 și PMUD 2021-2027 (include zona funcțională) proiect POCA 136251

Majoritatea municipiilor și orașelor din Regiunea de Dezvoltare Nord-Vest dispun de strategii si planuri (SIDU și PMUD), în diverse stadii de elaborare: finalizate (cu sau fără HCL), în curs de elaborare, actualizate cu orizont 2027 (versiuni anterioare, din perioada 2014-2020), existente (din perioada 2014-2020, dar care acoperă și perioada 2021-2027), unele fiind în diverse etape de contractare a serviciilor aferente. Stadiu elaborării SIDU cu orizont 2027 în diferite localități din Regiunea de Dezvoltare Nord-Vest este prezentat în Anexa 3 (situație la nivelul lunii aprilie 2022)

### Susținerea dezvoltării urbane durabile prin PR NV

Implementarea intervențiilor de **dezvoltare urbană durabilă** la nivelul Regiunii de Dezvoltare Nord-Vest se va realiza pe obiectivele de politică OP2 “O Europă mai verde” și OP5 „O Europă mai socială și mai incluzivă”, prin obiectivele specifice b(vii), b(viii) și e(i), în cadrul Priorităților 3, 4 și 7 ale PR NV (Tabel 3), care vizează infrastructura verde, mobilitatea, regenerarea urbană, cultura, patrimoniul, turismul, toate acestea fiind necesare pentru creșterea calității vieții în zonele urbane.

Tabel 3. Susținerea dezvoltării urbane integrate în cadrul PR NV 2021-2027

| Prioritate | OP | Obiectiv specific FEDR selectat (OS) |
| --- | --- | --- |
| Prioritatea 3. O regiune cu localități prietenoase cu mediul | OP2 | b(vii) Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare |
| Prioritatea 4. O regiune cu mobilitate urbană multimodală sustenabilă | OP2 | b(viii) Promovarea mobilității urbane multimodale durabile, ca parte a tranziției către o economie cu zero emisii nete de carbon |
| Prioritatea 7. O regiune atractivă | OP5 | e(i) Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane |

Prin PR NV, sunt prevăzute acțiuni pentru susținerea dezvoltării urbane durabile[[7]](#footnote-8) prin:

* Prioritatea 3 – OS b (vii) “Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”

Proiectele finanțate în cadrul acestui obiectiv specific la nivelul Regiunii de Dezvoltare Nord-Vest au potențialul de a contribui la îmbunătățirea infrastructurii verzi, prin adoptarea unor soluții care să permită reducerea amprentei ecologice a componentei antropice. Adoptarea unor soluții compatibile cu principiile infrastructurii verzi contribuie totodată la îmbunătățirea condițiilor de viață ale comunităților locale, prin asigurarea menținerii condițiilor ecologice optime.

O atenție importantă va fi acordată refacerii conectivității ecologice în zona coridoarelor ecologice. Proiectarea măsurilor de menținere / refacere a conectivității ecologice, pentru fiecare proiect finanțat prin PR NV, se va realiza într-o maniera integrată ținând cont de impactul cumulat cu alte presiuni și amenințări din zona de implementare a proiectelor, precum și de contribuția schimbărilor climatice. Măsurile de evitare a fragmentării și/sau de defragmentare trebuie să fie eficiente la nivelul coridorului ecologic și nu doar la nivelul zonei de proiect.

În cadrul Priorității 3, OS b (vii) este avută în vedere **acțiunea a) dezvoltarea unor orașe verzi și îmbunătățirea infrastructurii verzi din zonele urbane.**

Se recomandă intervenții asupra unor spații naturale bogate în biodiversitate, zone verzi care aduc beneficii importante serviciilor ecosistemice, cu un grad ridicat de naturalitate, dar și zone de acces, alei, iluminat specific, platforme de popas, coridoare ecologice;.

* Prioritatea 4 - OS b (viii) „Promovarea mobilității urbane multimodale durabile, ca parte a tranziției către o economie cu zero emisii nete de carbon”

Proiectele finanțate în cadrul acestui obiectiv specific la nivelul Regiunii de Dezvoltare Nord-Vest răspund numeroaselor provocări în ceea ce privește calitatea mediului urban și mobilitatea urbană. Calitatea transportului public rămână problematică, în ciuda faptului că aceasta are un sistem de transport public bine dezvoltat, din perspectiva liniilor de transport public și al pasagerilor transportați. Expansiunea urbană necontrolată este una din principalele provocări în orașele mari, infrastructura de transport nefiind adaptată pentru a susține numărul ridicat de deplasări din zonele peri-urbane către centru.

În conformitate cu prevederile ”Strategiei Regionale de Mobilitate Urbană Durabilă și Orașe Inteligente a Regiunii de Dezvoltare Nord-Vest 2021-2027”, operațiunile sprijinite în cadrul acestui obiectiv specific urmăresc îmbunătățirea mobilității urbane și protecția mediului, prin acțiuni integrate, adaptate nevoilor diferite din zonele urbane. Astfel, se are în vedere, pe de o parte, dezvoltarea unui transport public mai eficient și mai rapid, cu un consum de energie scăzut. Pe de altă parte, se urmărește încurajarea traficului nemotorizat (pietonal și ciclist) și reducerea transportului auto individual.

În cadrul Priorității 4, OS b (viii) prin **acțiunea a)** ce vizează **utilizarea crescută a transportului public și a altor forme de mobilitate urbană ecologice**

Beneficiari eligibili ai intervențiilor destinate susținerii dezvoltării urbane integrate în cadrul celor două priorități menționate mai sus suntUAT-urile din zonele urbane, inclusiv rurale pentru ZUF, inclusiv parteneriate de UAT-uri în cadrul ZUF.

* Prioritatea 7 - OS e (i) “Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane”

Proiectele finanțate în cadrul acestui obiectiv specific la nivelul Regiunii de Dezvoltare Nord-Vest răspund numeroaselor provocări în ceea ce privește spațiile urbane degradate, care necesită intervenții integrate pentru creșterea atractivității acestora, dar și pentru asigurarea unei calități sporite a vieții în mediul urban, mai ales în orașele și municipiile din regiune. Abordarea integrată a zonelor urbane din Regiunea de Dezvoltare Nord-Vest are în vedere sustenabilitatea, integrarea sectorială, spațială și teritorială, guvernanța multi-nivel și abordarea partenerială.

Din acest motiv Prioritatea 7 abordează, în concordanță cu principiile de mai sus, **patru acțiuni** în domeniul turismului (inclusiv balneo-climatic), a patrimoniului cultural și a regenerării urbane:

**a) Conservarea, protecția și valorificarea durabilă și competitivă a patrimoniului cultural și istoric, inclusiv asigurarea și/sau îmbunătățirea accesului către acestea**

**b) Îmbunătățirea infrastructurii de turism din proximitatea unor resurse naturale, în special în zone care dispun de un potențial turistic valoros, inclusiv îmbunătățirea accesului către resursele și obiectivele turistice**

**c)** **Dezvoltarea infrastructurii pentru turismul balnear și balneoclimatic, inclusiv îmbunătățirea accesului către resursele și obiectivele turistice,**

**d) Regenerare urbană și securitatea spațiilor publice** .

Pentru finanțarea proiectelor depuse în cadrul acestei priorități este obligatorie **menționarea în cadrul SIDU a tuturor operațiunilor pentru care se vizează realizarea de investiții prin PR NV 2021-2027** indiferent de cine este beneficiarul direct al investiției (UAT sau parteneriate)

## Mecanismul de guvernanță al SIDU

Mecanismul de guvernanță al strategiilor de dezvoltare urbană integrată SIDU (și, după caz, și a planurilor de mobilitate urbană durabilă PMUD) pentru perioada de programare 2021-2027 se realizează printr-un proces de **colaborare între autoritățile publice locale și Agenția de Dezvoltare Regională (ADR) Nord-Vest**. Modul de operare al acestui mecanism este descris mai jos. S-a ținut cont și de lecțiile învățate din actuala perioadă de programare legate de prioritizarea și selecția proiectelor din SIDU-uri, când înființarea Autorităților Urbane cu rol de Organism Intermediar secundar pe POR 2014-2020 Axa prioritară 4 „Sprijinirea dezvoltării urbane durabile” nu a condus la rezultatele scontate.

### Implicarea autorităților locale în elaborarea SIDU

* în cazul municipiilor reședință de județ

SIDU se vor pregăti, implementa și monitoriza la nivelul structurilor de specialitate ale UAT-urilor, sub supravegherea și în colaborare cu consiliile locale și cu comisiile de specialitate ale acestora, dacă SIDU vizează teritoriul municipiului, respectiv în parteneriat cu consiliile locale ale localităților din zona urbană funcțională, în cazul în care SIDU vizează și această zonă. Autoritățile locale vor selecta proiectele din strategie și vor decide asupra listei de proiecte prioritare, pe baza unor criterii predefinite.

Strategiile sunt supuse consultărilor publice, apoi sunt aprobate la nivelul Consiliilor locale.

* în cazul altor municipii decât cele reședință de județ și în cazul orașelor

SIDU se vor pregăti, implementa și monitoriza la nivelul structurilor de specialitate ale UAT-urilor, sub supravegherea și în colaborare cu consiliile locale și cu comisiile de specialitate ale acestora. Aparatul tehnic de la nivelul UAT-urilor va propune criteriile de selecție a operațiunilor.

Strategiile sunt supuse consultărilor publice, apoi sunt aprobate la nivelul Consiliilor locale .

Mecanismul de guvernanță va fi structurat pe 3 niveluri:

1. nivelul operațional (sau executiv), în care rolul principal îl vor deține autorităților teritoriale relevante, prin aparatul tehnic al primăriei care va avea rolul de a contribui la elaborarea SIDU, colectarea datelor pentru implementarea și monitorizarea SIDU;
2. nivelul strategic format din factorii de decizie din cadrul autoritățile teritorial relevante, mediul academic, de business, societatea civilă sau alți parteneri cu rol in selectarea proiectelor pe baza unor criterii clare și care vor aproba SIDU;
3. nivelul decizional, în care autoritățile teritoriale relevante au rol în aprobarea SIDU și a listei de proiecte.

### Implicarea ADR Nord-Vest în elaborarea SIDU

ADR Nord-Vest va oferi sprijin pentru dezvoltarea capacității administrative a autorităților publice implicate în realizarea SIDU. Toate UAT-urile urbane vor dezvolta strategii conform “Ghidului pentru elaborarea strategiilor integrate de dezvoltare urbană (SIDU)”, dezvoltat de Banca Mondială[[8]](#footnote-9), transmis de ADR Nord-Vest tuturor celor 43 de UAT-uri urbane din regiune. ADR Nord-Vest a participat activ în procesul consultărilor publice organizate pentru finalizarea strategiilor propuse de autoritățile urbane din regiune.

Strategiile vor fi aliniate cerințelor din art. 29 ”Strategii Teritoriale” al RDC. Conformitatea cu aceste prevederi urmează a fi verificată de ADR Nord-Vest în calitate de autoritate de management (AM)[[9]](#footnote-10) pentru PR NV. Se va urmări includerea cel puțin a elementelor referitoare la:

* zona geografică vizată de strategie;
* o analiză a nevoilor de dezvoltare și a potențialului zonei, inclusiv a interconexiunilor economice, sociale și de mediu;
* o descriere a unei abordări integrate care răspunde nevoilor de dezvoltare identificate și potențialului zonei;
* o descriere a implicării partenerilor de la nivel local în pregătirea și implementarea strategiei.

Rolul AM PR NV va fi de verificare a conformității și admisibilității strategiilor.

Verificarea strategiilor de către ADR Nord-Vest din punct de vedere al conformității cu art. 29 al RDC se va face înainte sau la depunerea primului proiect de către un UAT pe oricare din obiectivele specifice vizate pentru dezvoltare urbană durabilă, în baza unei metodologii proprii.

În plus, AM PR NV va verifica eligibilitatea și conformitatea proiectelor, luând în considerare prevederile art.73 din Regulamentul (UE) 2021/1060. De asemenea, AM PR NV va verifica caracterul integrat al proiectelor depuse în baza strategiilor integrate. Finanțarea tuturor proiectelor din cadrul OS-urilor care contribuie la dezvoltarea urbană integrată va fi condiționată de demonstrarea de către beneficiar a caracterului integrat al acestora, respectiv dacă sunt îndeplinite criteriile:

* complementaritate cu alte proiecte cuprinse în cadrul SIDU;
* abordarea unor funcții multiple în cadrul unui proiect integrat (economice, sociale, de mediu etc.);
* implicarea mai multor părți interesate în fazele de dezvoltare și implementare, pentru dezvoltarea comunității.

AM PR NV va urmări îndeplinirea condițiilor în baza cărora beneficiarul a primit finanțarea, utilizând procedurile interne de lucru. Pentru municipiile reședință de județ, AM PR NV va verifica încadrarea în sumele pre-alocate pentru proiectele depuse de acestea pe OS b(vii) b(viii) și e(i).

## Alocarea resurselor financiare

### Metodologia de alocare

În linie cu recomandările CE și ale Băncii Mondiale, pentru perioada de programare 2021-2027 se are în vedere asigurarea unei abordări flexibile, descentralizate, în ceea ce privește accesarea și implementarea proiectelor. Astfel, se urmărește adoptarea unor mecanisme separate de finanțare pentru diferitele categorii de zone urbane, care să fie adaptate atât nevoilor, cât și capacității acestora de a pregăti propuneri viabile și de a implementa proiecte complexe. Finanțarea PR NV va avea în vedere:

* Abordarea diferențiată în funcție de mărimea zonelor urbane, astfel încât orașele de mici dimensiuni să nu fie dezavantajate față de orașele mari, care dispun de o capacitate superioară atât din punct de vedere financiar, cât și administrativ.
* Încurajarea abordării inter-jurisdicționale în cazul zonelor urbane de mai mari dimensiuni, susținerea zonelor urbane funcționale și a parteneriatelor pentru implementarea unor proiecte punctuale.
* Abordarea integrată, multi-dimensională a dezvoltării urbane.

Pornind de la premisa că dezvoltarea urbană durabilă se întemeiază pe investiții integrate, PR NV 2021-2027 are în vedere un mix de intervenții complementare, care, împreună, să susțină obținerea schimbărilor așteptate în ceea ce privește reducerea decalajelor de dezvoltare intra și inter-regionale, îmbunătățirea condițiilor de viață a locuitorilor și un nivel crescut de bunăstare.

Pentru **dezvoltarea urbană durabilă** sunt alocate fonduri pe Prioritatea 3 “O regiune cu localități prietenoase cu mediul” / Obiectivul specific b(vii) “Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”, pe Prioritatea 4 „O regiune cu mobilitate urbană multimodală durabilă” / Obiectivul specific b(viii) „Promovarea mobilității urbane multimodale sustenabile, ca parte a tranziției către o economie cu zero emisii nete de carbon” și pe Prioritatea 7 „O regiune atractivă” / Obiectivul specific e(i) „Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului și a securității în zonele urbane”. În cadrul acestor priorități de investiții vor fi finanțate proiecte care sunt parte componentă a unei strategii integrate de dezvoltare urbană, selectate de către UAT și introduse în lista de proiecte.

Din punct de vedere al **modalității de accesare a fondurilor**, pentru unele acțiuni, alocările financiare de care dispun orașele și municipiile din regiune au fost stabilite în conformitate cu OUG nr. 156/2020, având în vedere capacitatea administrativă diferită și necesitatea asigurării caracterului integrat teritorial. Abordarea integrată a dezvoltării urbane durabile adresează **separat municipiile reședință de județ (care vor beneficia de alocări predefinite, prin apeluri necompetitive) de restul municipiilor și orașelor (care intră într-un sistem competitiv de selecție)** și pune accentul în urbanul mare pe următoarele intervenții integrate:

* Îmbunătățirea infrastructurii verzi (OP2 / P3 / OS b(vii) / acțiunea a)
* Promovarea mobilității urbane multimodale sustenabile (OP2 /P5 / OS b(viii) / acțiunea a)
* Regenerarea urbană și securitatea spațiilor publice (OP5 / P7 / OS e(i) / acțiunea d)[[10]](#footnote-11)

Municipiile reședință de județ vor dezvolta SIDU și PMUD si își vor selecta din portofoliile de proiecte aferente proiectele prioritare, decizia privind proiectele prioritare ce vor fi promovate la finanțare le va aparține (prin Consiliul Local sau altă structură decizională a parteneriatului). Pentru acțiunile menționate anterior, apelurile destinate acestor UAT-uri sunt de tip necompetitiv, cu depunere la continuă.

**Fondurile alocate** **municipiilor reședință de județ** se repartizează pe fiecare municipiu astfel:

* 35% din fondurile totale se repartizează în mod egal pentru toate municipiile reședință de județ;
* 65% din fondurile totale se repartizează în funcție de numărul total populației de la nivelul municipiilor reședință de județ.

Aceste unități administrativ-teritoriale au obligația să încheie contracte de achiziție publică în condițiile legii pentru cel puțin 70% din valoarea sprijinului public nerambursabilă în termen de 30 de luni de la data încheierii contractelor de finanțare conform procedurilor legale.

**Fondurile alocate** **municipiilor, altele decât municipiile reședință de județ, și fondurile alocate orașelor** se repartizează pe proiectele din cadrul portofoliilor aferente SIDU depuse de aceste UAT-uri pe apeluri de tip competitiv (primul venit-primul servit, cu prag minim de calitate). Nu va exista o competiție între strategii, acestea fiind însă verificate de ADR Nord-Vest înainte sau la depunerea primului proiect de către un UAT din punct de vedere al conformității cu art. 29 al RDC, în baza unei metodologii proprii, care conține inclusiv grila de verificare a documentelor strategice, anexă la ghidurile solicitanților.

### 3.2. Alocare financiară

**Alocările totale destinate dezvoltării urbane durabile**, aferente limitei minime de 8% din FEDR (conform Art.11 (2) din Regulamentul (UE) 1058/2021) în cadrul obiectivului „Investiții pentru ocuparea forței de muncă și creștere economică”, sunt constituite din sumele FEDR prevăzute pentru OS b(vii), OS b(viii) și OS e(i), reprezentând cumulativ **468.066.051 eur**. Alocările sunt detaliate în Tabelul 4, atât la nivelul FEDR, cât și total (inclusiv cofinanțare națională)

Tabel 4. Alocări destinate dezvoltării urbane durabile, prevăzute prin PR NV

|  |  |  |  |
| --- | --- | --- | --- |
| **Prioritatea/OS/acțiune** | | Alocare FEDR  [eur] | Alocare FEDR+cofinanțare națională  [eur] |
| **P4/OS b(viii)** | Promovarea mobilității urbane multimodale sustenabile, ca parte a tranziției către o economie cu zero emisii nete de carbon | 259.382.388 | 305.155.751 |
| **P3/OS b(vii)** | Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare | 60.000.000 | 70.588.235 |
| **P7/OS e(i)** | Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului și a securității în zonele urbane | 148,683,663 | 174,921,957 |
| **Total** | | **468.066.051** | **550.665.943** |

**Modalitatea de accesare a acestor fonduri** variază în funcție de tipul UAT-ului care solicită finanțarea. Vor exista **apeluri necompetitive** destinate **doar UAT-urilor municipii reședință de județ**, pentru unele acțiuni din cadrul acestor obiective, sumele aferente fiind stabilite pe baza metodologiei descrise la **paragraful 3.1**, fiind direct legate de proporția dintre numărul populației de la nivelul municipiilor reședință de județ și numărul populației de la nivelul UAT cu statut de municipii și cu statut de orașe, conform **OUG 156/2020**, cu modificările și completările ulterioare. Din sumele FEDR, pre-alocările pentru dezvoltarea urbană durabilă destinate doar UAT-urilor municipii reședință de județ sunt constituite prevăzute pentru OS b(vii), OS b(viii) și acțiunea d) din cadrul OS e(i) reprezintă cumulativ **390.961.051 eur.** Alocările sunt detaliate în Tabelul 5, atât la nivelul FEDR, cât și total (inclusiv cofinanțare națională)

Tabel 5. Alocări destinate dezvoltării urbane durabile prin PR NV

|  |  |  |  |  |
| --- | --- | --- | --- | --- |
| Tipul UAT | Populație[[11]](#footnote-12) | % | Suma alocată FEDR | Suma alocată FEDR+cofinanțare națională |
| [eur] | [eur] |
| ***Municipii reședință de județ*** | 976457 | 63,90% | 249,824,112 | 293,910,720 |
| ***Municipii și orașe*** | 551577 | 36,10% | 141,136,939 | 166,043,458 |
| ***Total*** | 1528034 | 100% | **390,961,051** | **459,954,178** |

*Sursa: INS TEMPO Online (accesare aprilie 2022)*

Alocările financiare defalcate pe cele trei priorități ale PR NV care susțin dezvoltarea urbană integrată prin **apeluri necompetitive destinate doar UAT-urilor municipii reședință de județ** însumează 249,835,184 eur (FEDR).

Tabel 6. Pre-alocări destinate dezvoltării urbane durabile în municipiile reședință de județ și restul municipiilor și orașelor, prevăzute prin PR NV

|  |  |  |  |  |
| --- | --- | --- | --- | --- |
| URBAN | P3/b (vii) | P4/ b(viii) | P7/e(i) [[12]](#footnote-13) | Total FEDR |
| [eur] | [eur] | [eur] | [eur] |
| ***Municipii reședință de județ*** | 38,341,699 | 165,752,692 | 45,740,793 | 249,824,112 |
| ***Municipii și orașe*** | 21,658,301 | 93,629,696 | 25,837,870 | 141,136,939 |
| ***TOTAL*** | **60,000,000** | **259,382,388** | **71,578,663** | **390,961,051** |

Sumele pre-alocate pentru apelurile necompetitive pe fiecare municipiu reședință de județ sunt indicate în Anexa 4.

# Dezvoltarea zonelor rurale

## Dezvoltarea rurală integrată susținută prin PR NV

### Dezvoltarea rurală în Regiunea de Dezvoltare Nord-Vest

Din punct de vedere al dezvoltării rurale, Regiunea de Dezvoltare Nord-Vest cuprinde 403 unități administrativ-teritoriale din categoria comune (nivel LAU-2 conform NUTS, respectiv Nivel 2 conform SIRUTA). Din cele 1.911 localități ale regiunii, 1.800 sunt sate și 111 localități în componența municipiilor sau orașelor (făcând astfel parte din mediul urban, nefiind eligibile pentru fondurile de dezvoltare rurală). Cele mai multe comune și sate se găsesc în județul Bihor. Populația rurală după domiciliu, la 1 ianuarie 2020[[13]](#footnote-14), se ridică la 1,30 milioane locuitori (46,1% din populația totală a regiunii).

Tabel 6. Profilul rural al Regiunii de Dezvoltare Nord-Vest (anul 2019)

|  |  |  |  |
| --- | --- | --- | --- |
| Județ | Număr UAT-uri rurale | Număr localități rurale | Populație rurală  (după domiciliu) |
| **Regiunea Nord-Vest** | **403** | **1.800** | **1.304.906** |
| Bihor | 91 | 430 | 301.712 |
| Bistrița-Năsăud | 58 | 235 | 197.744 |
| Cluj | 75 | 420 | 256.812 |
| Maramureș | 63 | 214 | 208.027 |
| Satu Mare | 59 | 220 | 202.629 |
| Sălaj | 57 | 281 | 137.982 |

*Sursa: INS TEMPO Online (accesare aprilie 2022)*

Mediul rural din regiune dispune de un mare potențial de dezvoltare prin valorificarea patrimoniului cultural / istoric / natural / turistic existent. Intervențiile finanțate în mediul rural vor avea în vedere cu prioritate acele zone aflate în proximitatea mediului urban, dar care nu pot accesa finanțare în cadrul mecanismelor de dezvoltare urbană, precum și zone cu provocări specifice (de exemplu lipsa conectivității) sau cu potențial economic/turistic valoros.

Principalele provocări în mediul rural, adresate prin PR NV , sunt legate de:

· conectivitatea redusă sau deficitară a UAT-urilor rurale, în special în zonele urbane funcționale sau către obiective turistice/ de patrimoniu cu potențial economic ridicat,

· eficiență suboptimală a intervențiilor din mediul urban, în condițiile în care acestea s-ar realiza neintegrat/necorelat cu zonele rurale din proximitate: de ex. investiții în infrastructura de transport public sau circuite turistice.

· calitatea scăzută a serviciilor publice în localitățile rurale

· nivel ridicat de degradare a obiectivelor de patrimoniu

· nivel scăzut de valorificare a potențialului turistic, natural sau antropic.

### Strategii de dezvoltare integrate pentru mediul rural

Prin PR NV 2021-2027, în cadrul OP5, OS e(ii) sunt vizate zone non-urbane, în condițiile de finanțare impuse prin Articolul 3 (1) (e) din Regulamentul (UE) 202/1058, sprijinul fiind acordat prin **strategii de dezvoltare teritorială și locală**, sub formele prevăzute la articolul 28 literele (a), (b) și (c) din Regulamentul (UE) 2021/1060. Accesarea fondurilor va fi condiționată de existența **Strategiilor de Dezvoltare ale Județelor** din componența regiunii sau a **Strategiilor de Dezvoltare Locală** care adresează zone identificate prin Strategia Sectorială de Turism a Regiunii de Dezvoltare Nord-Vest 2021-2027[[14]](#footnote-15), document justificativ în ceea ce privește oportunitatea și rolul investițiilor în ansamblul dezvoltării regionale.

Proiectele integrate finanțate în cadrul OS e(ii) vor include activități complementare în mai multe domenii (social, economic și de mediu). Pe lângă elementele de infrastructură de bază, proiectele pot prevedea măsuri suplimentare ca parte a strategiilor de dezvoltare. AM PR NV va verifica abordarea integrată la nivel de proiect, inclusiv modul în care este justificată de nevoile locale identificate în strategia integrată relevantă și că proiectul va conține un set coerent de acțiuni integrate care țin seama de dimensiunile fizice, de mediu, sociale și economice

În plus, AM PR NV va verifica eligibilitatea și conformitatea proiectelor, luând în considerare prevederile art.73 din Regulamentul (UE) 2021/1060. De asemenea, AM PR NV va verifica caracterul integrat al proiectelor depuse în baza strategiilor integrate. Finanțarea tuturor proiectelor va fi condiționată de demonstrarea de către beneficiar a caracterului integrat al acestora, respectiv dacă sunt îndeplinite criteriile:

* complementaritate cu alte proiecte cuprinse în cadrul strategiilor;
* abordarea unor funcții multiple în cadrul unui proiect integrat (economice, sociale, de mediu etc.);
* implicarea mai multor părți interesate în fazele de dezvoltare și implementare, pentru dezvoltarea comunității.

AM PR NV va urmări îndeplinirea condițiilor în baza cărora beneficiarul a primit finanțarea, utilizând procedurile interne de lucru.

### Susținerea dezvoltării rurale integrate prin PR NV

Implementarea intervențiilor de **dezvoltare teritorială integrată** la nivelul Regiunii de Dezvoltare Nord-Vest se va realiza pe obiectivul de politică OP5 „O Europă mai socială și mai incluzivă”, prin obiectivul specific e(ii) „Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zone altele decât cele urbane”, în cadrul Priorității 7 „O regiune atractivă” a PR NV care vizează cultura, patrimoniul, turismul, toate acestea fiind necesare pentru creșterea calității vieții în mediul rural.

Tipurile de acțiuni prevăzute pentru susținerea dezvoltării rurale integrate[[15]](#footnote-16)

* Prioritatea 7 - OS e (ii) Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zone altele decât cele urbane

Regiunea de Dezvoltare Nord-Vest beneficiază de un complex de factori turistici morfologici, climatici, hidrografici și biogeografici cu valoare atractivă deosebită, profilul acestora fiind similar cu cel al zonelor urbane. Problemele cu care se confruntă sectorul turismului, dar și obiectivele de patrimoniu cultural și material din mediul urban se regăsesc în egală măsură și în mediul rural. Mai mult, lipsa de conectivitate constituie o piedică suplimentară, mai pronunțată decât în cazul obiectivelor din mediul urban.

Valorificarea sustenabilă a mediului rural prin turism necesită investiții în resursele care vor permite experiențe autentice, atractive și competitive în raport cu destinațiile rurale cunoscute pe plan european. În particular, sectorul balnear este considerat unul dintre domeniile cu cel mai ridicat potențial, atât din perspectiva exploatării resurselor, cât și a tendințelor favorizante manifestate la nivel mondial, privind turismul de „wellness”.

În regiune există 4.480 de monumente istorice, dintre care 2.587 se află în mediul rural; dintre acestea, 688 sunt de interes național sau universal și 1.899 de interes local. Pe lângă acestea, mai există 10 monumente din patrimoniul mondial UNESCO (8 biserici din lemn și 2 păduri virgine seculare) și 16 țări și ținuturi etnografice care completează oferta culturală a mediului rural. Pentru aceste categorii, investițiile trebuie să vizeze în special protejarea și competitivizarea patrimoniului cultural autentic.

În stațiunile turistice din mediul rural din regiune (2 sunt de interes național și 16 de interes local), motivația de călătorie poate fi diferită de cea culturală: agrement (schi, turism montan/active/de iarnă) sau turism medical . În toate cele 18 stațiuni turistice infrastructura edilitară (amenajări, căile de circulație, parcările, spațiile verzi și/sau recreative, fațadele clădirilor etc.) este deficitară și necesită investiții majore.

Totodată, sunt avute în vedere numeroasele resurse din regiune cu potențial de a deveni noi atracții sau destinații turistice de nișă (precum turism montan, speoturism, turism neconvențional de nișă, turism nautic, turism viniviticol, sporturi de iarnă, turism ecumenic, turism de recreere etc.).

În acest context, Prioritatea 7 abordează, în concordanță cu principiile de mai sus, **trei acțiuni** în domeniul turismului (inclusiv balneo-climatic) și a patrimoniului cultural în zone din mediul rural:

**a) Conservarea, protecția și valorificarea durabilă și competitivă a patrimoniului cultural și istoric, inclusiv asigurarea și/sau îmbunătățirea accesului către acestea**

**b) Îmbunătățirea infrastructurii de turism, în special în zone care dispun de un potențial turistic valoros, inclusiv îmbunătățirea accesului către resursele și obiectivele turistice**

**c)** **Dezvoltarea infrastructurii pentru turismul balnear și balneoclimatic, inclusiv îmbunătățirea accesului către resursele și obiectivele turistice,**

Pentru finanțarea proiectelor depuse în cadrul acestei priorități este obligatorie **menționarea în cadrul strategiilor de dezvoltare județene sau locale a tuturor operațiunilor pentru care se vizează realizarea de investiții prin PR NV 2021-2027** indiferent de cine este beneficiarul direct al investiției (UAT sau parteneriate)

## Mecanismul de guvernanță al strategiilor teritoriale integrate

Mecanismul de guvernanță al strategiilor de dezvoltare teritorială pentru perioada de programare 2021-2027 se realizează printr-un proces de **colaborare între autoritățile publice județene sau locale și Agenția de Dezvoltare Regională (ADR) Nord-Vest**.

### Implicarea autorităților locale în elaborarea strategiilor

Strategiile teritoriale se vor pregăti, implementa și monitoriza la nivelul structurilor de specialitate ale UAT-urilor, sub supravegherea și în colaborare cu consiliile județene sau locale și cu comisiile de specialitate ale acestora. Aparatul tehnic de la nivelul UAT-urilor va propune criteriile de selecție a operațiunilor.

Mecanismul de guvernanță va fi structurat pe 3 niveluri:

1. nivelul operațional (sau executiv), în care rolul principal îl vor deține autorităților teritoriale relevante, prin aparatul tehnic propriu care va avea rolul de a contribui la elaborarea strategiilor teritoriale integrate, colectarea datelor pentru implementarea și monitorizarea strategiei;
2. nivelul strategic format din factorii de decizie din cadrul autoritățile teritoriale relevante, mediul academic, de business, societatea civilă sau alți parteneri cu rol în selectarea proiectelor pe baza unor criterii clare și care vor fi consultați în procesul de elaborare al strategiilor,
3. nivelul decizional, în care autoritățile teritoriale relevante au rol în aprobarea strategiei și a listei de proiecte.

Strategiile sunt supuse consultărilor publice, apoi sunt aprobate la nivelul Consiliilor județene sau locale.

### Implicarea ADR Nord-Vest în elaborarea strategiilor teritoriale

ADR Nord-Vest va oferi sprijin pentru dezvoltarea capacității administrative a autorităților publice implicate în realizarea strategiilor teritoriale.

Strategiile vor fi aliniate cerințelor din art. 29 ”Strategii Teritoriale” al RDC. Conformitatea cu aceste prevederi urmează a fi verificată de ADR Nord-Vest în calitate de autoritate de management (AM) pentru PR NV (conform OUG 122/31.07.2020). Se va urmări includerea cel puțin a elementelor referitoare la:

* zona geografică vizată de strategie;
* o analiză a nevoilor de dezvoltare și a potențialului zonei, inclusiv a interconexiunilor economice, sociale și de mediu;
* o descriere a unei abordări integrate care răspunde nevoilor de dezvoltare identificate și potențialului zonei;
* o descriere a implicării partenerilor de la nivel local în pregătirea și implementarea strategiei.

Rolul AM PR NV va fi de verificare a conformității și admisibilității strategiilor.

Verificarea strategiilor de către ADR Nord-Vest din punct de vedere al conformității cu art. 29 al RDC se va face înainte sau la depunerea primului proiect de către un UAT, în baza unei metodologii proprii.

În plus, AM PR NV va verifica eligibilitatea și conformitatea proiectelor, luând în considerare prevederile art.73 din Regulamentul (UE) 2021/1060. De asemenea, AM PR NV va verifica caracterul integrat al proiectelor depuse în baza strategiilor integrate. Finanțarea tuturor proiectelor din cadrul OS e(ii) va fi condiționată de demonstrarea de către beneficiar a caracterului integrat al acestora, respectiv dacă sunt îndeplinite criteriile:

* complementaritate cu alte proiecte cuprinse în cadrul SIDU;
* abordarea unor funcții multiple în cadrul unui proiect integrat (economice, sociale, de mediu etc.);
* implicarea mai multor părți interesate în fazele de dezvoltare și implementare, pentru dezvoltarea comunității.

AM PR NV va urmări îndeplinirea condițiilor în baza cărora beneficiarul a primit finanțarea, utilizând procedurile interne de lucru.

## Alocarea resurselor financiare

### Metodologia de alocare

Pentru **dezvoltarea integrată a** **zonelor rurale** sunt alocate fonduri prin Prioritatea 7 „O regiune atractivă” / Obiectivul specific e(ii) „Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului și a securității în zonele altele decât cele urbane”. În cadrul acestei priorități de investiții vor fi finanțate proiecte care sunt parte componentă a unei strategii integrate de dezvoltare județeană sau locală, fiind selectate de către UAT și introduse în lista de proiecte.

Apelurile vor fi **de tip competitiv** (primul venit-primul servit, cu prag minim de calitate). Nu va exista o competiție între strategii, acestea fiind însă verificate de ADR Nord-Vest înainte sau la depunerea primului proiect de către un UAT din punct de vedere al conformității cu art. 29 al RDC, în baza unei metodologii proprii.

### Alocarea financiară

Alocările destinate dezvoltării teritoriale integrate a zonelor rurale sunt constituite din sumele prevăzute pentru OS e(ii), reprezentând cumulativ **35,441,176 eur**, din care 30,125,000.00 eur FEDR.

## Anexa 1

*Zonele Urbane Funcționale (ZUF) aferente municipiilor reședință de județ din Regiunea de Dezvoltare Nord-Vest[[16]](#footnote-17)*

|  |  |  |
| --- | --- | --- |
| **Oradea** | | |
| **Cod SIRUTA** | **Tip localitate** | **UAT** |
| **26564** | Municipiu reședință de județ | **ORADEA** |
| **26582** | Comuna | **SÂNMARTIN** |
| **26653** | Comuna | **SÂNTANDREI** |
| **27436** | Comuna | **BIHARIA** |
| **27631** | Comuna | **BORȘ** |
| **27757** | Comuna | **BRUSTURI** |
| **28246** | Comuna | **CEFA** |
| **28335** | Comuna | **CEICA** |
| **28415** | Comuna | **CETARIU** |
| **28610** | Comuna | **SÂNIOB** |
| **28816** | Comuna | **COPĂCEL** |
| **29038** | Comuna | **DERNA** |
| **29092** | Comuna | **DIOSIG** |
| **29154** | Comuna | **DOBREȘTI** |
| **29341** | Comuna | **DRĂGEȘTI** |
| **29467** | Comuna | **GIRIȘU DE CRIȘ** |
| **29519** | Comuna | **HIDIȘELU DE SUS** |
| **29662** | Comuna | **HUSASĂU DE TINCA** |
| **29724** | Comuna | **INEU** |
| **29813** | Comuna | **LĂZĂRENI** |
| **30014** | Comuna | **MĂDĂRAS** |
| **30149** | Comuna | **NOJORID** |
| **30274** | Comuna | **OȘORHEI** |
| **30871** | Comuna | **SĂCĂDAT** |
| **30915** | Oraș | **SĂCUENI** |
| **31011** | Comuna | **SĂLARD** |
| **31057** | Comuna | **SÂMBĂTA** |
| **31128** | Comuna | **SÂRBI** |
| **31208** | Comuna | **SPINUȘ** |
| **31716** | Comuna | **TILEAGD** |
| **32090** | Comuna | **VÂRCIOROG** |
| **32153** | Comuna | **TĂMĂȘEU** |
| **32161** | Comuna | **PALEU** |
| **32179** | Comuna | **SÂNNICOLAU ROMÂN** |
| **32187** | Comuna | **ROȘIORI** |
| **32195** | Comuna | **GEPIU** |
| **32201** | Comuna | **TOBOLIU** |

|  |  |  |
| --- | --- | --- |
| **Bistrița** | | |
| **Cod SIRUTA** | **Tip localitate** | **UAT** |
| **32394** | Municipiu reședință de județ | **BISTRIȚA** |
| **32704** | Comuna | **BUDACU DE JOS** |
| **32884** | Comuna | **CETATE** |
| **33202** | Comuna | **DUMITRA** |
| **33275** | Comuna | **GALAȚII BISTRIȚEI** |
| **33382** | Comuna | **JOSENII BÂRGĂULUI** |
| **33435** | Comuna | **LECHINȚA** |
| **33541** | Comuna | **LIVEZILE** |
| **33658** | Comuna | **MATEI** |
| **33765** | Comuna | **MĂRIȘELU** |
| **34235** | Comuna | **PRUNDU BÂRGĂULUI** |
| **34645** | Comuna | **ȘIEU** |
| **34690** | Comuna | **ȘIEU-MĂGHERUȘ** |
| **34770** | Comuna | **ȘIEU-ODORHEI** |
| **34903** | Comuna | **ȘINTEREAG** |
| **179686** | Comuna | **DUMITRIȚA** |

|  |  |  |
| --- | --- | --- |
| **Cluj-Napoca** | | |
| **Cod SIRUTA** | **Tip localitate** | **UAT** |
| **54975** | Municipiu reședință de județ | **CLUJ-NAPOCA** |
| **55473** | Comuna | **AGHIREȘU** |
| **55598** | Comuna | **AITON** |
| **55687** | Comuna | **APAHIDA** |
| **55776** | Comuna | **AȘCHILEU** |
| **55838** | Comuna | **BACIU** |
| **55918** | Comuna | **BĂIȘOARA** |
| **56210** | Comuna | **BONȚIDA** |
| **56265** | Comuna | **BORȘA** |
| **56354** | Comuna | **CĂIANU** |
| **56522** | Comuna | **CĂMĂRAȘU** |
| **56568** | Comuna | **CĂPUȘU MARE** |
| **56773** | Comuna | **CĂTINA** |
| **56844** | Comuna | **CEANU MARE** |
| **56988** | Comuna | **CHINTENI** |
| **57225** | Comuna | **CIURILA** |
| **57350** | Comuna | **COJOCNA** |
| **57546** | Comuna | **DĂBÂCA** |
| **57582** | Comuna | **FELEACU** |
| **57706** | Comuna | **FLOREȘTI** |
| **57742** | Comuna | **FRATA** |
| **57902** | Comuna | **GILĂU** |
| **57948** | Comuna | **GÂRBĂU** |
| **58008** | Comuna | **IARA** |
| **58142** | Comuna | **ICLOD** |
| **58259** | Comuna | **JUCU** |
| **58393** | Comuna | **MĂNĂSTIRENI** |
| **58623** | Comuna | **MOCIU** |
| **58856** | Comuna | **PANTICEU** |
| **58990** | Comuna | **PLOSCOȘ** |
| **59130** | Comuna | **RECEA-CRISTUR** |
| **59327** | Comuna | **SĂVĂDISLA** |
| **59416** | Comuna | **SIC** |
| **59586** | Comuna | **SÂNPAUL** |
| **59657** | Comuna | **SUATU** |
| **59764** | Comuna | **TURENI** |
| **60099** | Comuna | **VULTURENI** |

|  |  |  |
| --- | --- | --- |
| **Baia Mare** | | |
| **Cod SIRUTA** | **Tip localitate** | **UAT** |
| **106318** | Municipiu reședință de județ | **BAIA MARE** |
| **106363** | Comuna | **GROȘI** |
| **106407** | Comuna | **RECEA** |
| **106461** | Oraș | **TĂUȚII-MĂGHERĂUȘ** |
| **106684** | Oraș | **BAIA SPRIE** |
| **106782** | Oraș | **CAVNIC** |
| **107001** | Comuna | **ARDUSAT** |
| **107662** | Comuna | **CICÂRLĂU** |
| **107733** | Comuna | **COPALNIC-MĂNĂȘTUR** |
| **108035** | Comuna | **DUMBRĂVIȚA** |
| **108268** | Comuna | **MIREȘU MARE** |
| **108491** | Comuna | **REMETEA CHIOARULUI** |
| **108712** | Comuna | **SATULUNG** |
| **108794** | Comuna | **SĂCĂLĂȘENI** |
| **109096** | Comuna | **ȘISEȘTI** |
| **109176** | Oraș | **ȘOMCUTA MARE** |
| **138618** | Comuna | **POMI** |
| **179837** | Comuna | **COAȘ** |
| **179846** | Comuna | **COLTĂU** |

|  |  |  |
| --- | --- | --- |
| **Satu Mare** | | |
| **Cod SIRUTA** | **Tip localitate** | **UAT** |
| **136483** | Municipiu reședință de județ | **SATU MARE** |
| **136713** | Comuna | **ACÂȘ** |
| **136802** | Comuna | **APA** |
| **136848** | Oraș | **ARDUD** |
| **136964** | Comuna | **BELTIUG** |
| **137130** | Comuna | **BOGDAND** |
| **137185** | Comuna | **BOTIZ** |
| **137443** | Comuna | **CRAIDOROLȚ** |
| **137540** | Comuna | **CULCIU** |
| **137611** | Comuna | **DOBA** |
| **137675** | Comuna | **DOROLȚ** |
| **137899** | Comuna | **HOMOROADE** |
| **137960** | Comuna | **LAZURI** |
| **138084** | Comuna | **MEDIEȘU AURIT** |
| **138164** | Comuna | **MICULA** |
| **138208** | Comuna | **MOFTIN** |
| **138280** | Comuna | **ODOREU** |
| **138431** | Comuna | **PĂULEȘTI** |
| **138869** | Comuna | **SOCOND** |
| **138921** | Comuna | **SUPUR** |
| **139054** | Comuna | **TEREBEȘTI** |
| **139358** | Comuna | **VETIȘ** |
| **139394** | Comuna | **VIILE SATU MARE** |
| **179873** | Comuna | **AGRIȘ** |

|  |  |  |
| --- | --- | --- |
| **Zalău** | | |
| **Cod SIRUTA** | **Tip localitate** | **UAT** |
| **139704** | Municipiu reședință de județ | **ZALĂU** |
| **139937** | Comuna | **AGRIJ** |
| **140324** | Comuna | **BOCȘA** |
| **140823** | Comuna | **CRIȘENI** |
| **141376** | Comuna | **HERECLEAN** |
| **142079** | Comuna | **MESEȘENII DE JOS** |
| **142122** | Comuna | **MIRȘID** |
| **142426** | Comuna | **ROMÂNAȘI** |
| **143021** | Comuna | **VÂRȘOLȚ** |
| **179631** | Comuna | **TREZNEA** |

## Anexa 2

*UAT-uri de tip comună, din componența Zonelor Urbane Funcționale (ZUF)* ***limitrofe municipiilor reședință de județ*** *din Regiunea de Dezvoltare Nord-Vest.*

|  |  |  |
| --- | --- | --- |
| **Oradea** | | |
| **Cod SIRUTA** | **Tip localitate** | **UAT** |
| **26582** | Comuna | **SÂNMARTIN** |
| **26653** | Comuna | **SÂNTANDREI** |
| **27436** | Comuna | **BIHARIA** |
| **27631** | Comuna | **BORȘ** |
| **30149** | Comuna | **NOJORID** |
| **30274** | Comuna | **OȘORHEI** |
| **32161** | Comuna | **PALEU** |

|  |  |  |
| --- | --- | --- |
| **Bistrița** | | |
| **Cod SIRUTA** | **Tip localitate** | **UAT** |
| **32704** | Comuna | **BUDACU DE JOS** |
| **32884** | Comuna | **CETATE** |
| **33202** | Comuna | **DUMITRA** |
| **33541** | Comuna | **LIVEZILE** |
| **33765** | Comuna | **MĂRIȘELU** |
| **34690** | Comuna | **ȘIEU-MĂGHERUȘ** |
| **34903** | Comuna | **ȘINTEREAG** |

|  |  |  |
| --- | --- | --- |
| **Cluj-Napoca** | | |
| **Cod SIRUTA** | **Tip localitate** | **UAT** |
| **55687** | Comuna | **APAHIDA** |
| **55838** | Comuna | **BACIU** |
| **56988** | Comuna | **CHINTENI** |
| **57225** | Comuna | **CIURILA** |
| **57582** | Comuna | **FELEACU** |
| **57706** | Comuna | **FLOREȘTI** |
| **59764** | Comuna | **TURENI** |

|  |  |  |
| --- | --- | --- |
| **Baia Mare** | | |
| **Cod SIRUTA** | **Tip localitate** | **UAT** |
| **106363** | Comuna | **GROȘI** |
| **106407** | Comuna | **RECEA** |

|  |  |  |
| --- | --- | --- |
| **Satu Mare** | | |
| **Cod SIRUTA** | **Tip localitate** | **UAT** |
| **137185** | Comuna | **BOTIZ** |
| **137611** | Comuna | **DOBA** |
| **137675** | Comuna | **DOROLȚ** |
| **137960** | Comuna | **LAZURI** |
| **138164** | Comuna | **MICULA** |
| **138280** | Comuna | **ODOREU** |
| **138431** | Comuna | **PĂULEȘTI** |
| **139054** | Comuna | **TEREBEȘTI** |
| **139358** | Comuna | **VETIȘ** |
| **139394** | Comuna | **VIILE SATU MARE** |
| **179873** | Comuna | **AGRIȘ** |

|  |  |  |
| --- | --- | --- |
| **Zalău** | | |
| **Cod SIRUTA** | **Tip localitate** | **UAT** |
| **140823** | Comuna | **CRIȘENI** |
| **141376** | Comuna | **HERECLEAN** |
| **142079** | Comuna | **MESEȘENII DE JOS** |
| **142122** | Comuna | **MIRȘID** |
| **142426** | Comuna | **ROMÂNAȘI** |
| **179631** | Comuna | **TREZNEA** |

## Anexa 3

*Stadiu elaborării SIDU cu orizont 2027 în unitățile administrativ-teritoriale urbane din Regiunea de Dezvoltare Nord-Vest (aprilie 2022)*

|  | **Județ** | **Localitate** | **Stadiu elaborare SIDU aprilie 2022** | **Stadiu elaborare PMUD aprilie 2022** |
| --- | --- | --- | --- | --- |
| **1** | **BH** | Oradea | 2021-2027 finalizată | 2021-2030 finalizat |
| **2** | Marghita | 2021-2027 finalizată | 2021-2027 finalizat |
| **3** | Vașcău | 2021-2027 finalizată | Nu există |
| **4** | Salonta | 2021-2027 finalizată | 2017-2032 existent |
| **5** | Nucet | 2021-2027 finalizată | Nu există |
| **6** | Beiuș | 2021-2027 în curs de elaborare  *(există SDL 2021-2027, prin revizuirea versiunii 2014-2024)* | 2018-2030 existent |
| **7** | Săcuieni | 2020-2030 finalizată | 2022-2030 în curs de elaborare |
| **8** | Valea lui Mihai | 2021-2027 în curs de elaborare | Nu există |
| **9** | Aleșd | 2021-2027 finalizată | 2021-2030 finalizat |
| **10** | Stei | 2021-2030 finalizată | 2017-2032 existent |
| **11** | **BN** | Bistrița | 2021-2030 în curs de elaborare | 2021-2030 în curs de elaborare |
| **12** | Beclean | 2021-2027 finalizată | 2021-2027 finalizat |
| **13** | Năsăud | 2016-2022  2023-2030 în elaborare | 2017-2023-2030 actualizat |
| **14** | Sângeorz-Băi | 2021-2027 finalizată | 2021-2027 în curs de elaborare |
| **15** | **CJ** | Cluj-Napoca | 2021-2030 finalizată | 2021-2027 finalizat |
| **16** | Dej | 2021-2027 finalizată | 2021-2027 în curs de elaborare |
| **7** | Turda | 2021-2030 în curs de elaborare | 2021-2027 în curs de elaborare |
| **18** | Huedin | 2021-2027 finalizată | 2020-2035 existent |
| **19** | Câmpia Turzii | 2021-2027 finalizată | 2016-2026 actualizat |
| **20** | Gherla | 2021-2027 finalizată | 2021-2027 finalizat |
| **21** | **MM** | Baia Mare | 2021-2030 finalizată | 2021-2030 finalizat |
| **22** | Baia Sprie | 2022-2027 finalizată | 2018-2023 existent |
| **23** | Borșa | 2021-2027 finalizată | 2021-2027 în curs de elaborare |
| **24** | Dragomirești | 2021-2027 în curs de elaborare | 2021-2027 în procedură de achiziție |
| **25** | Târgu Lăpuș | 2021-2027 finalizată | 2021-2027 finalizat |
| **26** | Cavnic | 2021-2027 în curs de elaborare | 2021-2027 în curs de elaborare |
| **27** | Săliștea de Sus | 2021-2027 finalizată | 2015-2027 existent |
| **28** | Sighetu Marmației | 2017-2023 urmează a fi actualizată | 2017-2027 urmează a fi actualizat |
| **29** | Seini | 2021-2027 finalizată | 2021-2027 finalizat |
| **30** | Șomcuta Mare | 2021-2027 finalizată | Nu există |
| **31** | Tăuții-Măgherăuș | 2021-2027 în curs de elaborare | 2021-2027 în curs de elaborare |
| **32** | Vișeul de Sus | 2021-2027 în curs de elaborare | 2021-2028 finalizat (a fost revizuită varianta precedentă) |
| **33** | Ulmeni | 2021-2027 în curs de elaborare | Nu există |
| **34** | **SM** | Satu Mare | 2016-2025 finalizată | 2016-2030 existent |
| **35** | Carei | 2022-2027 finalizată | 2014-2030 actualizat |
| **36** | Livada | 2022-2028 în curs de elaborare | 2015-2025 existent |
| **37** | Negrești-Oaș | 2021-2031 în curs de elaborare | Nu există |
| **38** | Ardud | 2022-2027 finalizată | Nu există |
| **39** | Tășnad | 2021-2027 finalizată | 2021-2027 în curs de elaborare |
| **40** | **SJ** | Zalău | 2024-2030 finalizată | 2021-2027 finalizat |
| **41** | Cehu Silvaniei | 2021-2027 finalizată | Nu există |
| **42** | Jibou | 2021-2030, în curs de actualizare | 2021-2030 în curs de elaborare |
| **43** | Șimleu Silvaniei | În curs de elaborare | În curs de elaborare |

## Anexa 4

*Repartizarea fondurilor pre-alocate pentru municipiile reședință de județ din Regiunea de Dezvoltare Nord-Vest*

Suma pre-alocată destinată dezvoltării urbane durabile prin **apeluri necompetitive pentru municipii reședință de județ** este de 249.824.112 eur (a se vedea Secțiunea A paragraful 3.2).

În conformitate cu prevederile OUG 156/2020, pentru municipiile reședință de județ, suma alocată FEDR se va repartiza astfel:

* 35% suma fixă (87.438.439 eur), respectiv câte 14.573.073 eur pentru fiecare din cele 6 municipii reședință de județ.
* diferența de 65% (162.385.673 eur) se alocă în funcție de populația municipiului în anul 2019, astfel:

|  |  |  |  |
| --- | --- | --- | --- |
| UAT | Populație 2019 | % | Suma alocată FEDR  [eur] |
| **CLUJ-NAPOCA** | 327.360 | 33.53 | 54,447,916 |
| **ORADEA** | 221.484 | 22.68 | 36,829,071 |
| **BAIA MARE** | 144.996 | 14.85 | 24,114,272 |
| **SATU MARE** | 118.871 | 12.17 | 19,762,336 |
| **ZALAU** | 69.121 | 7.08 | 11,496,906 |
| **BISTRITA** | 94.625 | 9.69 | 15,735,172 |
|  | **976.457** | **100%** | **162.385.673** |

*Sursa: INS TEMPO Online (accesare aprilie 2022)*

La sumele anterioare, calculate în funcție de populația municipiilor reședință de județ se adaugă partea fixă (14.573.073 eur per municipiu), suma totală alocată fiind repartizată astfel:

|  |  |  |
| --- | --- | --- |
| UAT | Suma totală alocată FEDR | Suma totală alocată FEDR + cofinanțare națională |
| [eur] | [eur] |
| **CLUJ-NAPOCA** | 69,020,989 | 81,201,164 |
| **ORADEA** | 51,402,144 | 60,473,110 |
| **BAIA MARE** | 38,687,346 | 45,514,524 |
| **SATU MARE** | 34,335,409 | 40,394,600 |
| **ZALAU** | 26,069,979 | 30,670,563 |
| **BISTRITA** | 30,308,245 | 35,656,759 |
| Total: | **249,824,112** | **293,910,720** |

Repartizarea sumelor FEDR pe priorități / obiective specifice / acțiuni:

|  |  |  |  |  |
| --- | --- | --- | --- | --- |
| UAT | P3 - OS b(vii) | P4 - OS b(viii) | P7 - OS e(i) / d) | Total |
| Infrastructuri verzi | Mobilitate urbană | Regenerare urbană |
| [eur] | [eur] | [eur] | [eur] |
| **CLUJ-NAPOCA** | 10,592,511 | 45,791,848 | 12,636,630 | 69,020,989 |
| **ORADEA** | 7,888,583 | 34,102,658 | 9,410,904 | 51,402,145 |
| **BAIA MARE** | 5,937,269 | 25,667,048 | 7,083,029 | 38,687,346 |
| **SATU MARE** | 5,269,386 | 22,779,764 | 6,286,260 | 34,335,410 |
| **ZALAU** | 4,000,907 | 17,296,079 | 4,772,993 | 26,069,979 |
| **BISTRITA** | 4,651,345 | 20,107,949 | 5,548,951 | 30,308,245 |
| Total municipii reședință de județ: | **38,340,001** | **165,745,346** | **45,738,767** | **249,824,114** |
| Alte municipii și orașe | **21,659,999** | **93,637,042** | **25,839,896** | **141,136,937** |
| **TOTAL:** | **60,000,000** | **259,382,388** | **71,578,663** | **390,961,051** |

[Tabel 1. Municipiile și orașele din Regiunea de Dezvoltare Nord-Vest 5](#_Toc113962128)

[Tabel 2. Principalii indicatori ai urbanizării în anul 2019 6](#_Toc113962129)

1. *https://eur-lex.europa.eu/legal-content/RO/TXT/PDF/?uri=CELEX:32021R1060&from=RO* [↑](#footnote-ref-2)
2. *https://eur-lex.europa.eu/legal-content/RO/TXT/PDF/?uri=CELEX:32021R1058&qid=1634496534457&from=en* [↑](#footnote-ref-3)
3. *Conform OUG 156/2020, art.6.1 (b), alocarea fondurilor se va face în baza populației din anul 2019 (publicată de INS la 1 ianuarie 2020); populația luată în calcul este populația după domiciliu, conform INS POP107A* [↑](#footnote-ref-4)
4. *Conform legislației în vigoare* [↑](#footnote-ref-5)
5. *OECD Regional Development Working Papers 2019/11 / The EU-OECD definition of a functional urban area (*[*https://dx.doi.org/10.1787/d58cb34d-en*](https://dx.doi.org/10.1787/d58cb34d-en)*)* [↑](#footnote-ref-6)
6. [*https://www.mdlpa.ro/pages/elaborarepoliticiurbanesipoca711*](https://www.mdlpa.ro/pages/elaborarepoliticiurbanesipoca711) [↑](#footnote-ref-7)
7. *Detalii privind justificarea acțiunilor se regăsesc în PR NV 2021-2027.* [↑](#footnote-ref-8)
8. *Proiect „Elaborarea politicii urbane ca instrument de consolidare a capacității administrative și de planificare strategică a zonelor urbane din România”, finanțat prin Programul Operațional Capacitate Administrativă (POCA) 2014 – 2020* [↑](#footnote-ref-9)
9. *Conform art.3 din OUG 122/31.07.2020 (*[*http://legislatie.just.ro/Public/DetaliiDocument/228570*](http://legislatie.just.ro/Public/DetaliiDocument/228570)*)* [↑](#footnote-ref-10)
10. *Doar acțiunea d) Regenerare urbană și securitatea spațiilor publice, fără sumele suplimentare ne-pre-alocate pentru centre multifuncționale* [↑](#footnote-ref-11)
11. *Populația urbană după domiciliu la 1 ianuarie 2020 (respectiv populația anului 2019, conf. OUG 156/2020)* [↑](#footnote-ref-12)
12. *Doar acțiunea d) „Regenerare urbană și securitatea spațiilor publice”, fără sumele suplimentare ne-pre-alocate pentru centre multifuncționale din cadrul acestei acțiuni* [↑](#footnote-ref-13)
13. *Pentru a adresa populația rurală în linie cu cea urbană, prezentată în secțiunea A paragraful 1.1., a fost listată populația rurală după domiciliu la nivelul anului 2019 (publicată de INS la 1 ianuarie 2020), conform INS POP107A* [↑](#footnote-ref-14)
14. [*https://www.nord-vest.ro/strategia-sectoriala-de-turism-2021-2027/*](https://www.nord-vest.ro/strategia-sectoriala-de-turism-2021-2027/) [↑](#footnote-ref-15)
15. *Detalii privind justificarea acțiunilor se regăsesc în PR NV 2021-2027.* [↑](#footnote-ref-16)
16. *Conform Anexa 6 din „Politica Urbană a României - Ghid pentru elaborarea Strategiilor Integrate de Dezvoltare Urbană”* [*https://www.mdlpa.ro/uploads/articole/attachments/617a9ceee9feb358978062.pdf*](https://www.mdlpa.ro/uploads/articole/attachments/617a9ceee9feb358978062.pdf) [↑](#footnote-ref-17)